αγαθαι τυχαι. [αρχο]ντος πατρεα βουλευοντων ταν πρωταν εξαμηνον αστυοχου αρχελ[αου νικια] εδοξεν ται πολει των δελφων εν αγοραι τελειωι επειδη παραγενομ[ενοι] [οι α]ποσταλεντες θεωροι ποτι τον βασιλη πτολεμαιον αστυοχος ευαγορα[ς] [επαγ]γελλον ται πολει διοτι σελευκος βιθυος αλεξανδρευς ανηρ αγαθος ω[ν διατελει] ποτι το ιερον και ταν πολιν των δελφων και περι πλειστου ποιειμενος [ταν ποτι του]ς θεους ευσεβειαν και αυτοσαυτον ευχρηστον εμ παντι καιρωι παρασ[κευαζων και] κοιναι ται πολει και ιδιαι τοις εντυνχανοντοις των πολιταν εις α κα τις αυτ[ον παρακαληι] και τοις αφικνουμενοις δελφων ποτι τον βασιλη πτολεμαιον συνεργειμε[νος μετα προ]θυμιας εν οις κα τυγχανωντι χρειαν εχοντες και λεγει και πραττει τα συμ[φεροντα] [δια π]αντος παρα τωι βασιλει περι τε του ιερου και τας πολιος των δελφων περι δ[η τουτων] [αγα]θαι τυχαι δεδοχθαι ται πολει των δελφων επαινεσαι σελευκον βιθυος αλε[ξανδρη] [επι τ]αι προαιρεσει αν εχων διατελει ποτι τε το ιερον και ταν πολιν και στεφαν[ωσαι αυτον δαφνας σ]τεφανωι τας παρα του θεου καθως πατριον εστι δελφοις υπαρχειν δε αυτωι [και εκγονοις] [προξ]ενιαν προμαντειαν προδικιαν ασυλιαν ατελειαν προεδριαν εν πασι τοις αγων[οις οις α πολις] [τιθη]τι και ταλλα οσα και τοις αλλοις προξενοις και ευεργεταις αναγραψαι δε το ψα[φισμα τοδε τους επιμελητας τω]ν σωτηριων ανδρομενη φιλοκρατη και αναθεμεν εν τωι ιερωι εν τω[ι επιφανεστατωι τ]οπωι.
Phokis — Delphi — 157/6 BC — SGDI 2737
 157/6 BC 